**SCG ESG Factsheet : Environmental**

**นวัตกรรมที่ใส่ใจสิ่งแวดล้อมและยกระดับคุณภาพชีวิต**

การพัฒนานวัตกรรม สินค้า บริการ และโซลูชัน ที่ช่วยลดการปล่อยก๊าซเรือนกระจก และยกระดับคุณภาพชีวิตที่ดีของผู้คนในสังคม เป็นความมุ่งมั่นของเอสซีจี เพื่อรับมือกับการเปลี่ยนแปลงสภาพภูมิอากาศ ตอบโจทย์การบรรลุเป้าหมายสู่องค์กร Net Zero ในปี 2050 โดยได้นำหลักเศรษฐกิจหมุนเวียน (Circular Economy) มาประยุกต์ใช้ ตลอดกระบวนการผลิตสินค้า เพื่อใช้ทรัพยากรธรรมชาติให้มีประสิทธิภาพ รวมถึงใช้พลังงานในกระบวนการผลิตให้น้อยลง ในขณะที่ยังคงคุณสมบัติของสินค้าให้มีประสิทธิภาพดีกว่าหรือเท่าเดิม มีอายุการใช้งานยาวนานขึ้น สามารถนำกลับมาใช้ซ้ำหรือรีไซเคิลได้ ช่วยลดปริมาณขยะ เป็นมิตรกับสิ่งแวดล้อม เป็นไปตามแนวทาง E (Environmental) ในแนวทาง ESG (Environmental, Social and Governance)

**... นี่คือไฮไลต์นวัตกรรมที่เอสซีจีวิจัยและพัฒนาขึ้นเพื่อตอบโจทย์โลกยั่งยืน ...**

**นวัตกรรมที่ช่วยลดการปล่อยก๊าซเรือนกระจก การลดการใช้พลังงาน ลดการใช้ทรัพยากรธรรมชาติ**

**SCG Solar Roof Solutions นวัตกรรมลดโลกร้อน ตอบโจทย์ชีวิต Now Normal**

การติดตั้งแผงโซลาร์บนหลังคาเพื่อการใช้งานภายในครัวเรือน รวมถึงธุรกิจขนาดเล็ก อาจดูเข้าถึงยากและมีค่าใช้จ่ายสูง แต่จากปีที่ผ่านมาที่พฤติกรรมของคนเปลี่ยนมาใช้ชีวิตในบ้านกันมากขึ้น ทั้งจากการหลีกเลี่ยงโรคระบาด ฝุ่น PM 2.5 ทำให้การใช้ไฟฟ้าภายในบ้านมีความต้องการสูงขึ้น

การใช้ไฟฟ้าของบ้านเดี่ยวขนาดกลางช่วงกลางวัน ทั้งการเปิดแอร์ 2 เครื่อง และใช้เครื่องใช้ไฟฟ้าอื่น ๆ เช่น ตู้เย็น ทีวี ทำให้ค่าไฟฟ้าเฉลี่ยสูงขึ้นจากเดิม 30-50% หรือประมาณเดือนละ 3,500-4,500 บาทต่อเดือน ซึ่งหากติดตั้ง **SCG Solar Roof Solution** จะช่วยลดค่าใช้จ่ายในระยะยาวได้ถึงเดือนละ 1,400-1,900 บาท

ด้วยความเชี่ยวชาญและบริการ ตั้งแต่บริการออกแบบการติดตั้งเพื่อให้สามารถผลิตไฟได้สูงสุด การตรวจสอบความพร้อมของหลังคาก่อนติดตั้ง และด้วยนวัตกรรม Solar Fix ช่วยให้การติดตั้งโซลาร์รูฟไม่ต้องเจาะหลังคา ทำให้ไม่เกิดความเสี่ยงหลังคารั่ว นอกจากนี้ เอสซีจียังดำเนินการขออนุญาตติดตั้งโซลาร์ให้ทั้งกระบวนการ และมีบริการหลังการขายที่พร้อมช่วยเหลือตลอดระยะเวลารับประกัน 25 ปี

นวัตกรรมนี้ นอกจากจะช่วยให้สามารถลดค่าไฟฟ้าได้สูงสุดถึง 60% และสามารถคืนทุนภายใน 7-10 ปีแล้ว เจ้าของบ้านยังสามารถสร้างรายได้จากการรับซื้อไฟคืนจากทางภาครัฐได้อีกด้วย จึงถือเป็นอีกหนึ่งนวัตกรรมที่สร้างความคุ้มค่าและช่วยลดการปล่อยก๊าซเรือนกระจกจากการผลิตไฟฟ้าได้อีกด้วย

**ปูนงานโครงสร้าง เอสซีจี สูตรไฮบริด นวัตกรรมปูนซีเมนต์ รักษ์โลก**

**เพื่อบรรลุเป้าหมายลดก๊าซคาร์บอนไดออกไซด์ ให้ได้ไม่น้อยกว่า 300,000 ตัน CO2**  **ภายในปี 2565**

“ปูนงานโครงสร้าง เอสซีจี สูตรไฮบริด” ปูนซีเมนต์มาตรฐานใหม่ ที่พัฒนาให้มีความเป็นมิตรต่อสิ่งแวดล้อม ลดการปล่อยก๊าซคาร์บอนไดออกไซด์ในกระบวนการผลิต และยังมีความแข็งแรง ทนทาน รับกำลังอัด ได้ดีกว่าหรือเทียบเท่าปูนซีเมนต์ปอร์ตแลนด์ทั่วไป ด้วยการนำเทคโนโลยี Materials Science และนวัตกรรมมาปรับใช้พัฒนาผลิตภัณฑ์ด้วย Active Ingredient ที่มีคุณภาพความแข็งแรง ได้รับรองมาตรฐาน มอก. 2594-2556 นับเป็นมาตรฐานปูนซีเมนต์ไฮดรอลิกรายแรกของไทย” โดยใช้เชื้อเพลิงชีวมวล (Biomass) ทดแทนการใช้ถ่านหินซึ่งเป็นเชื้อเพลิงหลักในการผลิตปูนซีเมนต์ได้เท่ากับ 18% และมีการนำลมร้อนที่เกิดจากการผลิตนำกลับมาใช้ใหม่ ทำให้ลดการใช้พลังงานถึง 38% การผลิตปูนซีเมนต์ไฮดรอลิก 1 ตัน จะสามารถลดการปล่อยก๊าซคาร์บอนไดออกไซด์ได้ถึง 0.05 ตัน CO**2** ด้วยเป้าหมายที่ต้องการบรรลุเป้าหมายลดการปล่อยก๊าซคาร์บอนไดออกไซด์ 300,000 ตัน CO**2** ภายในปี พ.ศ. 2565 ซึ่งเหมาะสมสำหรับงานสาธารณูปโภคพื้นฐาน งานถนน งานสะพาน หรือ Mega Project งานก่อสร้างอาคาร ที่พักอาศัยทั่วไป รวมถึงด้านผู้รับเหมา เจ้าของโครงการ ที่ต้องการรับรองมาตรฐานอาคารเขียว ทั้ง LEED และ Green Building ที่จะเกิดขึ้นในอนาคต และยังได้รับการรับรอง Green Label, Carbon Reduction Label, Carbon Footprint Reduction, Carbon Footprint Product และ SCG Green Choice

**CPAC Green Solution โซลูชันยกระดับก่อสร้างไทย**

**ด้วยการนำเทคโนโลยีดิจิทัลช่วยให้ก่อสร้างรวดเร็ว ลดของเสีย และเป็นมิตรกับสิ่งแวดล้อม**

การลดของเหลือในงานก่อสร้าง นับเป็นอีกวิธีหนึ่งของการบริหารจัดการทรัพยากรที่คุ้มค่ามากที่สุด ด้วยการแนวคิดการสร้างประโยชน์ เปลี่ยน Waste ให้เป็น Wealthตลอดกระบวนการงานก่อสร้าง ซึ่งจะเป็นส่วนหนึ่งในการยกระดับมาตรฐานการก่อสร้างและที่อยู่อาศัยอย่างยั่งยืนของไทยและภูมิภาคอาเซียนให้เติบโตอย่างยั่งยืน

* **นวัตกรรมการก่อสร้างรูปแบบใหม่ "3D Cement Printing"** ด้วยเทคโนโลยีเฉพาะของการใช้ 3D Cement Printing Technology ช่วยให้งานก่อสร้างอาคารเป็นรูปแบบหรือรูปทรงซับซ้อนได้มากขึ้น ลดระยะเวลาทำงาน ใช้แรงงานน้อยลง ลดขยะในไซต์งานก่อสร้าง
* **CPAC BIM คือ การนำเทคโนโลยี Building Information Modeling (BIM)** มาใช้ตั้งแต่วางแผนการก่อสร้าง การออกแบบ และเลือกวัสดุ คำนวณการใช้พลังงาน การจัดการด้านเวลา ตลอดจนการสำรวจหน้างานแบบเสมือนจริง โดยใช้เทคโนโลยี VR Walk Through และการทำงานบน Collaboration Platform ที่ช่วยให้ทั้งผู้ออกแบบ สถาปนิก วิศวกร และผู้รับเหมา รวมทั้งเจ้าของงาน เห็นภาพงานโครงสร้าง งานสถาปัตย์ และงานระบบ ผ่านโมเดล 3 มิติ ได้ในเวลาเดียวกันก่อนการก่อสร้างจริง ช่วยเพิ่มประสิทธิภาพในการทำงาน

**SCG Floating Solar Solutions** **ทุ่นลอยน้ำและระบบยึดโยงสำหรับติดตั้งแผงโซลาร์เซลล์รายแรกของ**

ประเทศไทย เพื่อแปลงพลังงานแสงอาทิตย์เป็นพลังงานไฟฟ้าที่นำไปใช้ประโยชน์ได้ ช่วยลดต้นทุน บริหารจัดการพื้นที่ผิวน้ำอย่างมีประสิทธิภาพและสร้างโอกาสทางธุรกิจด้านพลังงานสะอาด ปัจจุบันได้ทำการส่งมอบทุ่นลอยน้ำเพื่อประกอบและติดตั้งโซลาร์ฟาร์มลอยน้ำแล้วมากกว่า 40 โครงการ มีอายุการใช้งานยาวนานถึง 25 ปี ตัวทุ่นสามารถนำไปรีไซเคิลเพื่อผลิตเม็ดพลาสติก PCR ได้ มีกำลังการผลิตไฟฟ้ารวมประมาณ 49.16 เมกะวัตต์ ช่วยลดปริมาณก๊าซเรือนกระจกได้มากกว่า 34,412 ตันต่อปีเทียบเท่าปลูกต้นไม้ 36,231 ไร่ (ข้อมูล ณ วันที่ 31 ต.ค. 2564) *(ทุกกำลังการผลิต 1 เมกะวัตต์ ลดการปล่อยก๊าซเรือนกระจก 700 ตัน/ปี เทียบเท่าปลูกต้นไม้ 737 ไร่)*

**SCG GREEN POLYMER™ โซลูชันนวัตกรรมพลาสติก ตอบโจทย์โลกร้อน หมุนเวียนทรัพยากร**

กลับมาใช้ให้คุ้มค่าโดยรวมโซลูชันที่ตอบโจทย์ 4 ด้าน ได้แก่

* + **Reduce:** โซลูชันเพื่อลดการใช้ทรัพยากรและทำให้เกิดการใช้ทรัพยากรอย่างเกิดประโยชน์สูงสุด ผ่านเทคโนโลยีการผลิตเม็ดพลาสติกคุณภาพสูงอย่าง SMX™ Technology ซึ่งทำให้ได้เม็ดพลาสติก HDPE ที่มีความโดดเด่น มีความสมดุลระหว่างความแข็งแรง (High Strength) และความเหนียว (Stiffness) จึงสามารถลดปริมาณพลาสติกในการผลิตชิ้นงานให้น้อยลงได้ โดยยังคงความแข็งแรงได้เหมือนเดิม สามารถนำไปขึ้นรูปเป็นสินค้าได้หลากหลาย ทั้งฝาขวดน้ำอัดลมรุ่นเบาพิเศษ ฟิล์มเพื่องานอุตสาหกรรมที่ทนแรงกระแทกได้ดีเป็นพิเศษ ไปจนถึงถังบรรจุสารเคมีขนาดใหญ่ที่มีความแข็งแรงพิเศษ ผ่านการรับรองจาก SCG Green Choice และที่สำคัญคือช่วยลดการปล่อยก๊าซเรือนกระจกในกระบวนการผลิตได้มากกว่าเม็ดพลาสติกทั่วไปอีกด้วย
  + **Recyclable:** โซลูชันเพื่อการออกแบบเปลี่ยนบรรจุภัณฑ์ให้รีไซเคิลได้ เปลี่ยนฟิล์มที่ประกอบไปด้วยชั้นของวัสดุหลายประเภท (Multi-material Packaging) ที่นิยมใช้กันอย่างแพร่หลายในปัจจุบัน แต่สามารถรีไซเคิลได้ยาก ให้กลายเป็นบรรจุภัณฑ์จากวัสดุอย่างพลาสติก PE หรือ PP เพียงชนิดเดียว (Mono-material Packaging) ซึ่งจะทำให้สามารถนำไปรีไซเคิลต่อได้อย่างมีประสิทธิภาพ โดยยังมีคุณสมบัติทั้งในด้านการใช้งานและความสวยงามที่ตรงตามความต้องการของเจ้าของแบรนด์สินค้า
  + **Recycle:** โซลูชันเพื่อนำพลาสติกที่ใช้แล้วจากครัวเรือนในประเทศไทยมาหมุนเวียนรีไซเคิลเพื่อให้กลับมาใช้ใหม่ได้อีกครั้ง ช่วยลดปริมาณขยะและลดการใช้ทรัพยากร โดยพลาสติกใช้แล้วจะถูกคัดแยกและทำความสะอาด และผ่านกระบวนการให้กลายเป็นเม็ดพลาสติกรีไซเคิลคุณภาพสูง (High Quality Post-Consumer Recycled Resin: PCR) ตอบโจทย์ของผู้ใช้งานได้เป็นอย่างดี ผ่านการรับรองมาตรฐาน Global Recycled Standard (GRS) ซึ่งเป็นมาตรฐานระดับโลกที่รับรองแหล่งที่มาของวัตถุดิบในการผลิตเม็ดพลาสติกรีไซเคิลอีกด้วย โดยเอสซีจี เคมิคลอส์ได้ร่วมมือกับพันธมิตรผู้เชี่ยวชาญด้านการรีไซเคิลทั้งในประเทศไทยและในระดับโลก เพื่อพัฒนาต่อยอด และขยายตลาดพลาสติกรีไซเคิลไปยังภูมิภาคต่าง ๆ เช่น ทีมพลาส (Teamplas) ผู้ผลิตเม็ดพลาสติกรีไซเคิลรายใหญ่ในไทยกว่า 30 ปี สุเอซ (SUEZ) ผู้นำด้านการรีไซเคิลพลาสติกในยุโรป และซีพลาสต์ (Sirplaste) ผู้นำด้านพลาสติกรีไซเคิลรายใหญ่ที่สุดในประเทศโปรตุเกส

ส่วนพลาสติกใช้แล้วที่ยากต่อการรีไซเคิล ก็สามารถนำไปผ่านเทคโนโลยี Advanced Recycling หรือในอีกชื่อหนึ่งคือ Chemical Recycling ให้กลับกลายเป็นวัตถุดิบตั้งต้น (Recycled Feedstock) สำหรับโรงงานปิโตรเคมีเพื่อนำกลับมาผลิตเป็นเม็ดพลาสติกรีไซเคิลที่มีคุณภาพเทียบเท่ากับเม็ดพลาสติกใหม่ (Virgin Plastic) อีกทั้งยังผ่านการรับรองมาตรฐาน “ISCC PLUS” โดย International Sustainability and Carbon Certification (ISCC) ซึ่งเป็นการรับรองคาร์บอนและการพัฒนาอย่างยั่งยืนระหว่างประเทศ โดยนับได้ว่าเป็นรายแรกในประเทศไทยที่ได้รับการรับรองมาตรฐานความยั่งยืนชั้นนำระดับโลกนี้

* + **Renewable:** โซลูชันเพื่อให้เกิดเป็นพลาสติกที่สามารถย่อยสลายได้ทางชีวภาพ (Bio Compostable Compound) ด้วยสูตรผสมสำเร็จเฉพาะของเอสซีจี เคมิคอลส์ ที่พร้อมให้นำไปขึ้นรูปเป็นสินค้าจำพวกฟิล์ม สำหรับใช้งานในครัวเรือนและภาคอุตสาหกรรมได้ทันที เพิ่มความสะดวกสบายและประสิทธิภาพในการขึ้นรูปได้อย่างดี พร้อมกับคุณสมบัติที่ครบเครื่องตามความต้องการของผู้ใช้งาน และยังผ่านการรับรองว่าย่อยสลายทางชีวภาพได้จริงจากสถาบันชั้นนำของโลกอย่าง DIN CERTCO ประเทศเยอรมนี และอีกหนึ่งโซลูชันเพื่อลดการใช้ทรัพยากรที่กำลังจะหมดไปอย่างปิโตรเลียม (Fossil-Based) ในการผลิตพลาสติก คือการหันมาใช้ทรัพยากรที่สามารถปลูกทดแทนใหม่ได้อย่างพืช (Bio-based) ซึ่งสามารถลดการปล่อยก๊าซเรือนกระจกได้มาใช้งาน จึงช่วยลดผลกระทบของภาวะโลกร้อนได้อีกด้วย โดยได้มีการร่วมมือกับผู้นำด้านพลาสติกชีวภาพระดับโลกจากประเทศบราซิลอย่าง บราสเคม (Braskem) ในการศึกษาความเป็นไปได้ในการร่วมทุนสร้างโรงงานผลิตไบโอ-เอทิลีน สำหรับผลิตพลาสติกชีวภาพในประเทศไทย

**Zyclonic™ by SCG ระบบบำบัดสิ่งปฏิกูลและน้ำเสียครบวงจรแบบโมดูลาร์**

ยกระดับสุขอนามัยในประเทศไทยและทั่วโลก ด้วยผลิตภัณฑ์ที่สามารถบำบัดน้ำเสียจากห้องน้ำและครัวเรือนให้ปราศจากเชื้อโรค เพื่อกำจัดแหล่งเพาะพันธุ์ของโรคต่าง ๆ เช่น โรคท้องร่วง อหิวาตกโรค และไข้รากสาดน้อย ซึ่งคร่าชีวิตเด็กอายุต่ำกว่า 5 ขวบทั่วโลกถึง 500,000 คนต่อปี ด้วย Zyclonic™ นวัตกรรมระบบบำบัดขนาดเล็กที่สามารถติดตั้งได้ง่าย ไม่จำเป็นต้องเชื่อมต่อไฟฟ้าส่วนกลาง ช่วยบำบัดสิ่งปฏิกูลและน้ำเสียให้ปราศจากเชื้อโรคและกำจัดกลิ่นไม่พึงประสงค์ เพื่อเปลี่ยนเป็นทรัพยากรที่สามารถหมุนเวียนกลับมาใช้ใหม่ได้ เช่น ใช้เป็นสารปรับปรุงดิน น้ำสำหรับชักโครก รดน้ำต้นไม้ น้ำเพื่อการชลประทาน หรือใช้บำบัดน้ำก่อนปล่อยสู่แหล่งน้ำธรรมชาติโดยไม่กระทบกับสิ่งแวดล้อม สุขอนามัยของชุมชนโดยรอบ

**Fest Chill บรรจุภัณฑ์อาหารปลอดภัยเฟสท์ ชิลล์**

ธุรกิจอาหารดิลิเวอรีที่กำลังเติบโตสูงในช่วงโควิด 19 ก่อให้เกิดขยะบรรจุภัณฑ์อาหารจำนวนมาก SCGP จึงคิดค้นบรรจุภัณฑ์อาหารผลิตจากเยื่อยูคาลิปตัสจากป่าปลูกเชิงพาณิชย์ เคลือบด้วยฟิล์มที่สามารถสัมผัสอาหารอาหารร้อนได้ถึง 130 องศาเซลเซียส หลังจากการใช้งานยังสามารถลอกฟิล์มเพื่อนำไปรีไซเคิล และตัวบรรจุภัณฑ์สามารถย่อยสลายได้ตามธรรมชาติภายใน 60 วัน และยังคงความแข็งแรง สามารถเรียงซ้อนได้หลายชั้นเพื่อสะดวกในการขนส่งในจำนวนมาก

**OptiBreath®** **ถุงสำหรับยืดอายุผักและผลไม้**

ผัก ผลไม้สดมีอายุจำกัด หากผู้ประกอบการหรือร้านอาหารจำหน่ายไม่หมดก็จะเน่าเสียจะกลายเป็นขยะอาหาร หรือ Food Waste และมีต้นทุนเพิ่มขึ้น SCGP จึงคิดค้นนวัตกรรมบรรจุภัณฑ์ OptiBreath® ช่วยเก็บและยืดอายุผักผลไม้ได้นานกว่าถุงปกติทั่วไป ผลิตจากพอลิเมอร์แบบอ่อนตัว (Flexible Packaging) และใช้เทคโนโลยีการพัฒนาบรรจุภัณฑ์ด้วยวัสดุและระบบพิเศษ Modified Atmosphere Packaging (MAP) ตั้งแต่การเลือกใช้วัสดุ และการผลิตฟิล์มที่เหมาะสมกับการบรรจุผักและผลไม้แต่ละประเภท เพื่อรักษาความสดของสินค้าอย่างมีประสิทธิภาพที่สุด โดยการเจาะรูควบคุมสภาพบรรยากาศในถุงอย่างสมดุล ให้มีอัตราการซึมผ่านก๊าซและคายน้ำที่เหมาะสม ทำให้ไม่เกิดฝ้า และปกป้องไม่ให้มีสิ่งสกปรกต่าง ๆ มาปนเปื้อน ร้านค้าและผู้บริโภคสามารถเก็บสินค้าไว้ได้นานยิ่งขึ้น ช่วยรักษาความสด สี กลิ่น และรส รวมถึงชะลอการเติบโตของเชื้อจุลินทรีย์

**SCGP Recycle**

“SCGP Recycle” เป็น Solutions ที่ช่วยจัดการแยกขยะตั้งแต่ต้นทาง ให้สามารถนำกลับมารีไซเคิลได้มากที่สุด เพียงผู้บริโภคนำขยะรีไซเคิลที่แยกประเภทเอาไว้ ไม่ว่าจะเป็น กล่องกระดาษ กระป๋องอะลูมิเนียม ขวดแก้ว หรือขวดน้ำพลาสติก ไปให้ที่ Drop Point ใกล้บ้าน ในโครงการที่ SCGP Recycle ร่วมกับพันธมิตร เช่น ห้างสรรพสินค้า หมู่บ้านจัดสรร ปั๊มน้ำมัน อาคารสำนักงาน และอีกหลายพื้นที่เพิ่มเติมในอนาคต นอกจากนี้ ยังได้พัฒนา Application SCGP Recycle ขึ้น เพื่อแสดง Location ของ Drop Point อีกด้วย โดยมีระบบการจัดการที่มีประสิทธิภาพ สะดวก และเชื่อถือได้มารองรับ ทำให้มั่นใจได้ว่าขยะรีไซเคิลจะถูกส่งกลับเข้าสู่วงจรไปใช้ประโยชน์ได้อย่างเต็มที่ ไม่ว่าจะถูกนำมาเป็นวัตถุดิบการผลิตบรรจุภัณฑ์ใหม่ หรือเพิ่มคุณค่าไปเป็นผลิตภัณฑ์ต่าง ๆ มากมาย ช่วยลดปริมาณขยะและงบประมาณในการจัดเก็บ ไม่ต้องนำขยะไปกำจัดด้วยการเผาหรือฝังกลบ ซึ่งมีส่วนในการเพิ่มมลพิษและปริมาณก๊าซเรือนกระจกที่เป็นสาเหตุของปัญหาโลกร้อนอีกด้วย

**EV Solution Platform** **บริการและโซลูชันครบวงจรตอบโจทย์ความต้องการด้านยานยนต์ไฟฟ้า**

**1. บริการจัดหายานยนต์ไฟฟ้าโดยคัดสรรผู้ผลิตที่มีความเชี่ยวชาญ** สำหรับลูกค้าธุรกิจและองค์กร เช่น รถยก (EV Forklift) รถบรรทุก (EV Truck and EV Trailer) รถบัส (EV Bus), รถตู้ขนาดเล็ก (EV mini-Van) และรถยนต์นั่งส่วนบุคคล (EV Passenger Car)โดยเน้นที่คุณภาพและความปลอดภัยของแบตเตอรี่

**2. บริการจัดหา (Sourcing)** อุปกรณ์ Charger ระบบกักเก็บพลังงาน (Energy Storage System: ESS) และสรรหาเทคโนโลยีใหม่ ๆ เพื่อรองรับการใช้งานร่วมกับพลังงานทางเลือก เช่น Solar roof อีกทั้งสรรหาเทคโนโลยีในการนำแบตเตอรี่ที่ครบอายุการใช้งานมาแปรสภาพให้เป็นระบบกักเก็บพลังงาน รวมถึงจัดหาพนักงานขับรถ

**3.** การจัดเตรียมศูนย์กระจาย**ชิ้นส่วนอะไหล่** **(Spare Part)** ของยานยนต์ไฟฟ้า

**4. การประกอบรถยนต์ (Assembly)** ได้แก่การนำเข้าชิ้นส่วนอะไหล่จากมาจากต่างประเทศ เพื่อประกอบรวมกับชิ้นส่วนอะไหล่ภายในประเทศหรือการแปลงสภาพจากรถเครื่องยนต์สันดาปภายในเป็นรถยนต์ไฟฟ้า

**5. การซ่อมบำรุง (Maintenance)** ด้วยเครือข่ายทั้งที่เป็นรูปแบบศูนย์บริการ (Service Center) และที่บริการเคลื่อนที่ (Mobile Service)

**6. Internet of Vehicle** การพัฒนาระบบ IoT ในรถยนต์ไฟฟ้าเพื่อตอบโจทย์ด้านการบำรุงรักษายานยนต์ไฟฟ้า ความสามารถในการติดตามสถานะการทำงานของยานยนต์ไฟฟ้าแบบเรียลไทม์ เพื่อปรับปรุงประสิทธิภาพและเพิ่มความปลอดภัยในการทำงานของรถให้มากยิ่งขึ้น

**7**. **สถานีชาร์จ (Charging Station)** ด้วยการสร้างเครือข่ายสถานีอัดประจุไฟฟ้า (Charging Station Network) เพื่อขยายขอบเขตการให้บริการ

**8. การเงิน (Finance)** นำเสนอรูปแบบทางการเงินที่หลากหลาย (Financial Package) ทั้งรูปแบบสัญญาเช่าซื้อ (leasing) และอื่นๆ เพื่อเป็นทางเลือกให้แก่ลูกค้า”

**-----------------------------------------------------------------------------------------------------**