**SCG ESG Factsheet : GOVERNANCE**

**เอสซีจีดำเนินธุรกิจและกิจกรรมต่าง ๆ อย่างเป็นธรรม โปร่งใส ตรวจสอบได้ ตามมาตรฐานสากล**

**มีการกำกับดูแลจากระดับคณะกรรมการบริษัท** ร่วมกับผู้บริหารระดับสูง โดยดูแลให้องค์กรมีการบริหารจัดการที่ดี ซึ่งครอบคลุมถึง การกำหนดกลยุทธ์ นโยบายการดำเนินงาน ตลอดจนการจัดสรรทรัพยากรสำคัญเพื่อให้บรรลุเป้าหมายองค์กรอย่างยั่งยืน

**ยึดมั่นในอุดมการณ์ 4** ประกอบด้วย ตั้งมั่นในความเป็นธรรม มุ่งมั่นในความเป็นเลิศ เชื่อมั่นในคุณค่าของคน ถือมั่นในความรับผิดชอบต่อสังคม ซึ่งได้ถือปฏิบัติสืบเนื่องกันมาเป็นเวลานาน ถ่ายทอดจากรุ่นสู่รุ่น โดยมีการรวบรวมแนวปฏิบัติที่ดีเป็น “จรรยาบรรณเอสซีจี” และ “คู่มือบรรษัทภิบาลเอสซีจี” ซึ่งมีกรรมการบริษัทและผู้บริหารระดับสูงเป็นแบบอย่างที่ดีในการนำหลักบรรษัทภิบาลเอสซีจีสู่การปฏิบัติ

SCG เน้นการปลูกฝังในการทำสิ่งที่ถูกต้องให้แก่พนักงาน โดยถ่ายทอดพฤติกรรมผ่านกรรมบริษัท ผู้บริหาร และพนักงาน จากรุ่นพี่สู่รุ่นน้อง จนกลายเป็นวัฒนธรรมองค์กร

**กระบวนการผลักดันให้เกิดการกำกับดูแลกิจการที่ดีของ SCG**

* **สื่อสาร** เรื่องจรรยาบรรณเอสซีจีให้พนักงานทุกระดับ กำหนดให้อยู่ในหลักสูตรเรียนรู้สำหรับพนักงานใหม่ สื่อสารนโยบายต่าง ๆ กับพนักงานผ่านสารจากผู้บริหารระดับสูง
* **สร้างความตระหนักรู้**  เน้นสร้างจิตสํานึกจรรยาบรรณเอสซีจีอย่างเคร่งครัด โดยกรรมการบริษัทและผู้บริหารเป็นแบบอย่างที่ดี
* **ทดสอบและประเมิน** โดยจัดทำแบบทดสอบ Ethics e-Testing และ e-Policy e-Testing เพื่อให้พนักงานเข้าใจ และนําไปปฏิบัติได้ถูกต้อง ควบคู่ไปกับการประเมินผลการปฏิบัติงานด้านการกำกับดูแลทั้งการประเมินจากภายในและภายนอกองค์กรเป็นประจำทุกปี
* **ร้องเรียน** เปิดโอกาสให้พนักงานและผู้มีส่วนได้เสียต่าง ๆ แจ้งข้อมูลหรือให้เบาะแสการฝ่าฝืน หรือ  
  ความผิดปกติในการดำเนินธุรกิจของเอสซีจี ผ่านระบบรับข้อร้องเรียน (SCG Whistleblowing System)
* **รายงาน** ฝ่ายจัดการมีการรายงานการฝ่าฝืนจรรยาบรรณรวมทั้งข้อร้องเรียนให้คณะกรรมการที่ได้รับมอบหมายเป็นประจำ
* **เปิดเผยข้อมูล** สอดคล้องกับแนวปฏิบัติที่เป็นมาตรฐานสากล เช่น GRI, SASB, TCFD และนำแนวทางการประเมินด้าน ESG มาปรับปรุงการบริหารจัดการและการเปิดเผยข้อมูลด้าน ESG เช่น DJSI, CDP, Sustainalytics และ MSCI โดยตั้งเป้าที่จะรักษาความเป็นบริษัทชั้นนำของโลกด้านความยั่งยืน